Kan jy die kat tussen die uile vind? | SARIE
ILLUSTRASIE Dudolf	4 Oktober 2016
Kan jy die kat tussen die uile vind?	deur SARIE.com-span
Baie van ons het al iewers in ons lewe vir Wally van die Where’s Wally?-boeke probeer soek. Dis ure se vermaak om dié mannetjie met die bril en wit-en-rooi strepiestrui te soek. Maar deesdae wemel die internet van sy eie “Wally’s”, vanaf ’n selfoon versteek op ’n mat tot ’n panda tussen katte. Die illustreerder Gergely Dudás, oftewel The Dudolf, van Hongarye is bekend vir sy illustrasies wat sorg vir minute, selfs ure, se kopkrap. Hier is drie kopkrap-prentjies spesiaal vir jou! PLUS die oplossings.
Kon jy die vis vind?
Kon jy die eier vind?
Kon jy die kat vind? Sakeplein | Moeilike besluite deur die regering benodig waar SA op die rand van ’n fiskale afgrond staan
Suid-Afrikaners het verlede maand nog ’n somber waarskuwing oor die haglike toestand van sy staatsbeheerde instellings ontvang, toe die nasionale tesourie aankondig Eskom benodig oor die volgende twee fiskale jare finansiële steun ter waarde van R59 miljard (R26 miljard in 2019/20 en R33 miljard in 2020/21) om te verseker dat die kragvoorsiener ’n lopende saak bly, skryf Jana van Deventer, hoof van finansiële markte by ETM Analytics. Jana is ‘n gereelde gasskrywer vir Sakeliga.
Die aansienlike kontantinspuiting wat Eskom benodig, kom op ’n tydstip waar die staatsbeheerde instelling met skuld van sowat R440 miljard sukkel, terwyl die jongste finansiële resultate toon die maatskappy het in die boekjaar tot einde Maart 2019 ’n verlies van R20.7 miljard gely.
Die kantoor sal ook help met die formulering van ’n witskrif – wat bestem is om middel September uitgereik te word – wat na verwagting die stappe sal uitstippel wat nodig is om Eskom te herstruktureer. Intussen bly Eskom die enkele grootste risiko wat Suid-Afrika se reeds oorspanne fiskus bedreig.
Een van die belangrikste dinge waaraan ons Jacob Zuma se vertoning as president van die land meet, is die geleidelike dog beduidende insinking in fiskale dinamiek wat tydens sy ampstermyn plaasgevind het.
Die teensikliese fiskale stimulus wat aanvanklik ingestel is om die nagevolge van die wêreldwye finansiële krisis te probeer versag, het lank ná die krisis in plek gebly. Suid-Afrika het vervolgens in ’n land verander wat ver bo sy vermoë geld uitgee, wat tot ’n aansienlike en wesenlike opbou van skuld gelei het.
Net Moody’s hou ons gradering op beleggingsgraad, maar SA is op die randjie van volslae rommelstatus aangesien ons slegs ’n enkele kerf weg is van ’n gradering onder beleggingsgraad.
Ná die jongste aankondiging van nog ’n enorme reddingsboei aan Eskom, het al drie graderingsagentskappe waarskuwings uitgereik oor die land se verslegtende krediettoestand.
Die uurglas is besig om leeg te loop vir Suid-Afrika en ’n klompie moeilike besluite sal geneem moet word om verdere fiskale agteruitgang te keer. Opsies is daar egter min, want die regering is waarskynlik by die punt waar hy nie uit die private sektor veel meer kan tap in terme van belasting nie.
President Ramaphosa het by verskeie geleenthede aangedui dat die gedeeltelike privatisering van staatsondernemings nie op die agenda is nie; tog het finansminister Tito Mboweni self vroeër vanjaar aangedui dat gedeeltelike privatisering ’n opsie behoort te wees om die land se finansieel beleërde semi-staatsinstellings te red.
The post Moeilike besluite deur die regering benodig waar SA op die rand van ’n fiskale afgrond staan appeared first on Sakeliga.
Aug 21 Kommentaar — Nuus — Regsuksesse